Stephen Keshi

Stephen Keshi (23. tammikuuta 1962 Lagos – 8. kesäkuuta 2016 Benin City) oli nigerialainen jalkapallovalmentaja ja puolustaja.

Ura pelaajana

Keshi aloitti pitkän uransa kotimaassaan ACB Lagosin puolustajana. Pelattuaan muutaman vuoden Afrikassa Keshi siirtyi 1986 belgialaisseura KSC Lokereniin, jossa pelasi yhden kauden. Tämän jälkeen hän edusti neljä kautta suurseura RSC Anderlechtia voittaen Belgian mestaruuden kaudella 1990–1991 sekä kaksi Belgian Cupia. Mestaruuskauden jälkeen Keshi siirtyi RC Strasbourgiin, jossa pelasi kaksi kautta. Kaudeksi 1993–1994 Keshi siirtyi RWD Molembeekiin, jossa pelasi viimeisen kautensa Euroopassa. Tämän jälkeen hän pelasi vielä kaksi kautta Yhdysvalloissa ja uransa viimeiseksi jääneen kauden 1997 Malesiassa.

Nigerian maajoukkueessa Keshi pelasi MM-kisoissa 1994.Nigeria Stephen KESHI

Meriitit pelaajana

 Afrikan mestaruus: 1994
 Norsunluurannikon mestaruus: 1986
 Norsunluurannikon Cup: 1986
 Belgian mestaruus: 1991
 Belgian Cup (2): 1988, 1989
 Länsi-Afrikan Cup (2): 1983, 1984

Ura valmentajana

Keshi opiskeli valmennusta Yhdysvalloissa ja aloitti uransa 1996 Nigerian maajoukkueen valmennusryhmässä. Päävalmentajana Keshi debytoi Togon maajoukkuevalmentajana vuonna 2004. Hänen johdollaan Togo selviytyi sensaatiomaisesti MM-kisoihin 2006. Keshi siirrettiin kuitenkin apulaisvalmentajaksi kehnosti menneiden Afrikan mestaruuskisojen jälkeen. 

MM-kisojen aikana Togon joukkue ajautui sisäisiin riitoihin, joita päävalmentajaksi tullut Otto Pfister ei kyennyt selvittämään. Saksalaisen erottua Togo oli ilman valmentajaa, kunnes Keshi palasi päävalmentajaksi helmikuussa 2007. 

Huhtikuussa 2008 Keshistä tuli Malin maajoukkueen päävalmentaja.Keshi opts for Mali national team Keshi ei onnistunut luotsaamaan Malia MM-kisoihin 2010, mutta sai silti jatkaa tehtävissään. Hyvästä yrityksestä huolimatta Malin tie katkesi avauskierrokselle tammikuussa 2010 pelatuissa Afrikan mestaruuskisoissa.Angola ja Algeria jatkavat pelejään puolivälierissä Kisojen jälkeen Keshi sai potkut.Stephen Keshi sacked as Mali boss

Marraskuun alussa 2011 Keshistä tuli Nigerian maajoukkueen päävalmentaja.Keshi neuer Nationaltrainer in Nigeria Helmikuussa 2013 Nigeria voitti Keshin alaisuudessa Afrikan mestaruuden 19 vuoden tauon jälkeen. Keshi oli itse pelaajana voittamassa maan edellistä mestaruutta vuonna 1994. Nigeria clinch third Nations Cup Keshi luotsasi Nigerian myös MM-kisoihin 2014. Joukkue voitti alkulohkossaan Bosnia ja Hertsegovinan, hävisi Argentiinalle ja pelasi tasan Iranin kanssa, mikä riitti jatkopaikkaan. Pudotuspelien ensimmäisellä kierroksella Nigeria hävisi Ranskalle 2–0. Kisojen jälkeen Nigeria pelasi heikosti Afrikan mestaruuskisojen karsinnoissa ja Keshi sai lokakuun puolivälissä potkut.International news: Nigeria sack Stephen Keshi as coach after one win in 11 games Vain pari viikkoa potkujen jälkeen Nigerian liitto palkkasi Keshin takaisin päävalmentajaksi.Keshi ist wieder Coach der "Super Eagles" Afrikan mestaruuskisojen 2015 karsinnoissa Nigeria ei voittanut Keshin alaisuudessa otteluakaan ja hänen työtään varjostivat jatkuvat riidat maan jalkapalloliiton kanssa. Lopulta Nigerian liitto ei jatkanut enää Keshin sopimusta ja hänet korvasi kesällä 2015 Sunday Oliseh.Sunday Oliseh replaces Keshi as Nigeria coach

Meriitit valmentajana

 Afrikan mestaruus: 2013
1. kierros: 2006, 2010
 MM-kilpailut
2. kierros: 2014

Yksityiselämä
Keshi oli naimisissa Kate Keshin (o.s. Abureme) kanssa 33 vuotta. Kate kuoli syöpään 10. joulukuuta 2015. Heillä oli neljä lasta.Keshi Buries Wife January 15 In Benin  Stephen Keshi kuoli sydänkohtaukseen 54-vuotiaana Nigerian Benin Cityssä 8. kesäkuuta 2016.

Lähteet

Luokka:Nigerialaiset jalkapalloilijat
Luokka:Nigerialaiset jalkapallovalmentajat
Luokka:Jalkapallon Afrikan mestarit
Luokka:Vuonna 1962 syntyneet
Luokka:Vuonna 2016 kuolleet